  Nagykanizsai Család- és Gyermekjóléti Központ
                       
a "Közalkalmazottak jogállásáról szóló" 1992. évi XXXIII. törvény 20/A. § alapján
pályázatot hirdet
Nagykanizsai Család-és Gyermekjóléti Központ 
Család- és Gyermekjóléti Központ

1 fő esetmenedzser
munkakör betöltésére.
A közalkalmazotti jogviszony időtartama:
Határozatlan idejű közalkalmazotti jogviszony
                       
Foglalkoztatás jellege:
Teljes munkaidő
A munkavégzés helye:
Zala vármegye, 8800 Nagykanizsa, Zrínyi Miklós utca 51.

A munkakörbe tartozó, illetve a vezetői megbízással járó lényeges feladatok:
A gyermekvédelmi gondoskodás keretébe tartozó hatósági intézkedésekhez kapcsolódó, a gyermekek védelmére irányuló tevékenység végzése. A gyermek családban történő nevelésének elősegítése, a gyermek veszélyeztetettségének megelőzése érdekében, a gyermek igényeinek és szükségleteinek megfelelő önálló egyéni és csoportos speciális szolgáltatások, programok nyújtása. Részt vesz, illetve szervezi az esetmegbeszélést, esetkonferenciát, végzi az adminisztrációs tevékenységet (gondozási terv, GYVR vezetése stb). Szükség szerint kapcsolattartási ügyeletet biztosít.

Illetmény és juttatások:
Az illetmény megállapítására és a juttatásokra a Kjt. és a Kjt.-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet rendelkezései az irányadók.             

Pályázati feltételek:
· Főiskola, 15/1998. (IV. 30.) NM rendelet 2. számú mellékletének II. Rész I. Alapellátások, 1/a. esetmenedzser munkakör betöltéséhez szükséges képesítés,
· B kategóriás jogosítvány,
· 18. életév betöltése, büntetlen előélet, cselekvőképesség, magyar állampolgárság, vagy a szabad mozgás és tartózkodás jogával rendelkező, illetve huzamos tartózkodási joggal rendelkező.

A pályázat elbírálásánál előnyt jelent:
· Szociális területen szerzett - Legalább 1-3 év szakmai tapasztalat,
· Felhasználói szintű MS Office (irodai alkalmazások),
· Munkavégzéshez saját gépjármű használatának vállalása.
Elvárt kompetenciák:
· kommunikációs készség, csapatmunkára való képesség, pontosság, empátia, kapcsolatteremtő képesség.
A pályázat részeként benyújtandó iratok, igazolások:
· Részletes, fényképes szakmai önéletrajz, 
· Motivációs levél, 
· Képesítést igazoló okiratok másolata, 
· 90 napnál nem régebbi eredeti hatósági erkölcsi bizonyítvány, amely igazolást tartalmaz arra vonatkozóan, hogy a pályázó megfelel a Kjt. 20.§ (4)-(5) bekezdésében foglalt követelményeknek, továbbá a Gyvt. 10/A. § (1) bekezdés a-c) pontjában meghatározott kizáró okok nem állnak fenn.
· A Kjt. 20/A.§ (5) bekezdés b) pontja alapján  Pályázó nyilatkozata arról, hogy a pályázatban foglalt adatainak a pályázati eljárással összefüggő kezeléséhez hozzájárul. 

A pályáztató a pályázati határidő leteltét követően az erkölcsi bizonyítvány kivételével hiánypótlási lehetőséget nem biztosít. Az erkölcsi bizonyítványt legkésőbb a bizottság meghallgatásán kell bemutatni.
A munkakör betölthetőségének időpontja:
A munkakör legkorábban 2026.09.01. napjától tölthető be.
A pályázat benyújtásának határideje: 2026. augusztus 17.
A pályázati kiírással kapcsolatosan további információt Mészáros Adrienn nyújt, a 06-30/640-4280-os telefonszámon.
A pályázatok benyújtásának módja:
· Postai úton, a pályázatnak a Nagykanizsai Család- és Gyermekjóléti Központ címére történő megküldésével (8800 Nagykanizsa, Zrínyi Miklós utca 51.). Kérjük a borítékon feltüntetni a pályázati adatbázisban szereplő azonosító számot: 59-1/I/2026. valamint a munkakör megnevezését: esetmenedzser
· Személyesen: Mészáros Adrienn intézményvezető, Zala vármegye, 8800 Nagykanizsa, Zrínyi Miklós utca 51.

A pályázat elbírálásának módja, rendje:
A beérkezett pályázatokat bizottság véleményezi. A bizottság az érvényes pályázatot benyújtó pályázókat személyesen hallgatja meg, majd a pályázatokat a bizottsági véleménnyel együtt a munkáltatói jogkör gyakorlója elé terjeszti. A munkakör betöltéséről a munkáltatói jogkör gyakorlója dönt. A pályázati eljárás eredményéről valamennyi pályázót írásban értesítünk.
A pályázat elbírálásának határideje: 2026. augusztus 28.
A pályázati kiírás további közzétételének helye, ideje: 

· https://kozszolgallas.ksz.gov.hu - 2026. augusztus 03.
· https://nkcsgyjk.hu - 2026. augusztus 03.
· https://nagykanizsa.hu – 2026. augusztus 03.

A munkáltatóval kapcsolatos egyéb lényeges információ: -
A pályáztatóval kapcsolatban további információ a www.nkcsgyjk.hu honlapon érhető el. 
